ᱟᱢᱢᱟᱱ

ᱟᱢᱢᱟᱱ (ᱟᱨᱚᱵᱤᱠ: عَمّان‎;ᱤᱝᱞᱤᱥ: Amman) ᱫᱚ ᱡᱚᱨᱰᱟᱱ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ, ᱚᱱᱟ ᱥᱟᱶ ᱛᱮ ᱫᱤᱥᱚᱢ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ, ᱨᱟᱡᱽᱟᱹᱨᱤ ᱟᱨ ᱞᱟᱠᱪᱟᱨ ᱛᱟᱞᱢᱟ ᱦᱚᱸ ᱠᱟᱱᱟ ᱾ ᱔,᱐᱐᱗,᱕᱒᱖ ᱜᱟᱱ ᱦᱚᱲ ᱥᱟᱶ ᱱᱚᱶᱟ ᱫᱚ ᱞᱮᱵᱷᱟᱱᱴ ᱴᱚᱴᱷᱟ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱟᱨ ᱟᱨᱚᱵᱽ ᱫᱩᱱᱤᱭᱟᱹ ᱨᱮᱱᱟᱜ ᱛᱩᱨᱩᱭᱟᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ 

ᱟᱢᱢᱟᱱ ᱮᱞᱟᱠᱟ ᱨᱮ ᱟᱭᱢᱟ ᱥᱟᱭ ᱥᱮᱨᱢᱟ ᱞᱟᱦᱟ ᱠᱷᱚᱱ ᱜᱮ ᱢᱟᱹᱱᱢᱤ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ ᱾ ᱥᱮᱫᱟᱭ ᱨᱮ ᱱᱚᱸᱰᱮ ᱟᱢᱢᱮᱱᱤᱭᱟᱹ ᱡᱟᱹᱛᱤ ᱠᱚᱣᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ, ᱤᱥᱟᱹᱭ ᱠᱚᱣᱟᱜ ᱫᱷᱚᱨᱚᱢ ᱯᱩᱛᱷᱤ ᱵᱟᱭᱵᱮᱞ ᱨᱮᱦᱚᱸ ᱱᱚᱶᱟ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜᱼᱟ ᱾ ᱛᱤᱦᱤᱧ ᱠᱷᱚᱱ ᱒ ᱡᱟᱦᱟᱨ ᱥᱮᱨᱢᱟ ᱞᱟᱦᱟ ᱨᱮ ᱢᱤᱥᱚᱨᱤᱭᱟᱹ ᱱᱚᱶᱟ ᱥᱚᱦᱚᱨ ᱠᱚ ᱡᱤᱛᱠᱟᱹᱨ ᱞᱮᱫᱟ ᱾ ᱱᱚᱶᱟ ᱛᱟᱭᱚᱢ ᱚᱠᱛᱚ ᱯᱟᱨᱚᱢ ᱚᱠᱛᱚ ᱟᱭᱢᱟ ᱫᱟᱲᱮ ᱱᱚᱶᱟ ᱥᱚᱦᱚᱨ ᱨᱮᱠᱚ ᱨᱟᱡᱽ ᱞᱮᱫᱼᱟ ᱾

ᱧᱩᱛᱩᱢ
ᱟᱢᱢᱟᱱ ᱧᱩᱛᱩᱢ ᱫᱚ "ᱨᱟᱵᱵᱟᱛ ᱟᱢᱢᱳᱱ" ᱠᱷᱚᱱ ᱦᱮᱡ ᱟᱠᱟᱱᱟ, ᱱᱚᱸᱰᱮ ᱨᱟᱵᱵᱟᱛ ᱢᱮᱱᱮᱫ ᱫᱚ "ᱨᱟᱡᱽᱜᱟᱲ" ᱥᱮ "ᱠᱟᱨᱰ ᱛᱟᱦᱮᱱ ᱚᱲᱟᱜ" ᱾ ᱚᱠᱛᱚ ᱥᱟᱶ ᱥᱟᱶ ᱛᱮ ᱨᱟᱵᱵᱟᱛ ᱟᱹᱲᱟᱹ ᱫᱚ ᱟᱨ ᱵᱟᱝ ᱵᱮᱵᱦᱟᱨ ᱟᱠᱟᱱᱟ ᱟᱨ ᱥᱚᱦᱚᱨ ᱫᱚ ᱟᱢᱢᱳᱱ ᱧᱩᱛᱩᱢ ᱛᱮᱜᱮ ᱵᱟᱲᱟᱭᱚᱜ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱡᱤᱛᱠᱟᱹᱨ ᱟᱠᱟᱱ ᱱᱟᱶᱟ ᱱᱟᱶᱟ ᱜᱟᱲ ᱠᱚᱣᱟᱜ ᱚᱨᱥᱚᱝ ᱛᱮ ᱱᱚᱶᱟ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡ ᱟᱢᱢᱟᱱ ᱦᱩᱭ ᱟᱠᱟᱱᱟ ᱾ ᱦᱤᱵᱽᱨᱩ ᱵᱟᱭᱵᱮᱞ ᱨᱮ ᱱᱚᱶᱟ ᱫᱚ "ᱨᱟᱵᱵᱟᱛ ᱟᱢᱢᱳᱱ" (ᱵᱟᱭᱵᱮᱞ ᱦᱤᱵᱽᱨᱩ:  רבת עמון‎) ᱧᱩᱛᱩᱢ ᱨᱮ ᱚᱞ ᱢᱮᱱᱟᱜᱼᱟ ᱾ ᱢᱮᱱᱠᱷᱟᱱ ᱴᱚᱞᱮᱢᱤ ᱠᱤᱝᱰᱚᱢ ᱨᱮᱱ ᱢᱮᱥᱤᱰᱳᱱᱤᱭᱟᱱ ᱥᱟᱥᱚᱠ ᱴᱚᱞᱮᱢᱤ ᱫᱚᱥᱟᱨ ᱯᱷᱤᱞᱟᱰᱮᱞᱯᱷᱟᱥ ᱡᱟᱦᱟᱸᱭ ᱫᱚ ᱒᱘᱓ ᱠᱷᱚᱱ ᱒᱖᱖ BC ᱦᱟᱹᱵᱤᱫ ᱮ ᱨᱟᱡᱽ ᱞᱮᱫᱟ, ᱱᱚᱶᱟ ᱥᱚᱦᱚᱨ ᱫᱚᱠᱷᱚᱱ ᱛᱟᱭᱚᱢ ᱱᱚᱶᱟ ᱥᱚᱦᱚᱨ ᱯᱷᱤᱞᱟᱰᱮᱞᱯᱷᱤᱭᱟ (ᱥᱮᱫᱟᱭ ᱜᱽᱨᱤᱠ: Φιλαδέλφεια) ᱮ ᱧᱩᱛᱩᱢ ᱞᱮᱫᱟ ᱾

ᱱᱟᱜᱟᱢ

ᱚᱛᱱᱚᱜ
ᱟᱢᱢᱟᱱ ᱥᱟᱢᱟᱝ ᱱᱟᱠᱷᱟ ᱞᱩᱜᱷᱩᱵᱩᱨᱩ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱫᱚ ᱢᱤᱫ ᱪᱮᱛᱟᱱ ᱴᱚᱴᱷᱟ ᱡᱟᱦᱟᱸ ᱯᱮᱭᱟ ᱳᱣᱟᱫᱤ ᱛᱮ ᱵᱮᱲᱦᱟᱭ ᱟᱹᱪᱩᱨ ᱢᱮᱱᱟᱜᱼᱟ, ᱡᱟᱦᱟᱸ ᱱᱚᱶᱟ ᱪᱮᱛᱟᱱ ᱛᱮᱜᱮ ᱟᱛᱩ ᱪᱟᱞᱟᱣ ᱠᱟᱱᱟ ᱾ ᱢᱩᱬᱩᱛ ᱫᱚ ᱱᱚᱶᱟ ᱥᱚᱦᱚᱨ ᱮᱭᱟᱭ ᱜᱚᱴᱟᱱ ᱵᱩᱨᱩ ᱪᱮᱛᱟᱱ ᱵᱮᱱᱟᱣ ᱟᱠᱟᱱᱟ ᱾ ᱟᱢᱢᱟᱱ ᱴᱚᱴᱷᱟ ᱱᱚᱶᱟ ᱨᱮᱱᱟᱜ ᱵᱩᱨᱩ ᱛᱮ ᱵᱮᱲᱦᱟᱭ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱩᱬᱩᱛ ᱡᱟᱭᱜᱟ ᱠᱚ ᱚᱸᱰᱮᱱᱟᱜ ᱵᱩᱨᱩ ᱠᱚᱨᱮᱱᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱦᱩᱭ ᱟᱠᱟᱱᱟ ᱾ ᱫᱚᱨᱮᱭᱟ ᱟᱴᱮᱫ ᱠᱷᱚᱱ ᱱᱚᱶᱟ ᱥᱚᱦᱚᱨ ᱗᱐᱐ ᱠᱷᱚᱱ ᱑᱑᱐᱐ ᱢᱤᱴᱟᱨ (᱒᱓᱐᱐ ᱠᱷᱚᱱ ᱓᱖᱐᱐ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ 

ᱟᱢᱢᱟᱱ ᱨᱮ ᱡᱟᱦᱟᱸ ᱫᱟᱨᱮ ᱠᱚ ᱧᱟᱢᱚᱜᱼᱟ ᱚᱱᱟ ᱠᱚ ᱢᱩᱫ ᱨᱮ ᱟᱞᱮᱯᱳ ᱞᱟᱛᱤᱱ, ᱢᱮᱰᱤᱴᱮᱨᱤᱭᱟᱱ ᱥᱟᱭᱯᱨᱮᱥ ᱟᱨ ᱯᱷᱤᱱᱤᱥᱤᱭᱟᱱ ᱡᱩᱱᱤᱯᱟᱨ ᱾

ᱥᱚᱨᱠᱟᱨ

ᱠᱟᱹᱣᱰᱤᱟᱹᱨᱤ

ᱰᱮᱢᱚᱜᱽᱨᱟᱯᱷᱤ

ᱞᱟᱠᱪᱟᱨ

ᱥᱮᱪᱮᱫ

ᱦᱮᱡᱽᱥᱮᱱ

ᱵᱟᱨᱦᱮ ᱡᱚᱱᱚᱲ

 Amman Street Food documentary on Youtube
 Amman Digital Community Facebook page
 Greater Amman Municipality Facebook page
 Amman public transportation map 


ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚ
ᱛᱷᱚᱠ: ᱡᱚᱨᱰᱟᱱ
ᱛᱷᱚᱠ: ᱨᱟᱡᱽᱜᱟᱲ

ᱥᱟᱹᱠᱷᱭᱟᱹᱛ